
‘Gobierno ta haci tur locual ta posibel pa por yega na un solucion pa e 
refineria di Aruba’, na palabra Minister de Meza. Durante un conferencia 
di prensa De Meza a splica cu e situacion tenso cu tin riba e mercado 
internacional pa loke ta prijs di crudo sigur tin su efectonan negativo 
pa Aruba. Asina e prijs di awa y coriente ta bay bira un punto di discu- 
sion mirando cu WEB tambe ta depende di e fuel oil cu ta aumentando 
dramaticamente. Un otro area cu ta wordo afecta ta transporte publico 
y transporte en general. ‘E situacion na mundo ta uno tenso y nos aki 
ta tratando e situacion cu a surgi cu masha deligencia. Nos ta na mesa 
cu diferente actornan regional, pasobra e solucion pa e situacion na 
Aruba mester wordo busca den e region mes’. 


Minister de Meza: 
‘Mientras deliberacionnan ta andando 
e refineria ta keda den operacion’ 


‘Esaki a conduci cu Gobierno di 
Aruba, Prome Minister Eman, 
colega Minister Winklaar y mi 
persona ta haciendo diferente 
esfuerso pa wak si den region – ya 
cu ta den region tin e crudo pisa cu 
ta miho pa nos refineria – por haya 
e crudo aki’. 


ta purba di tur forma haya un 
solucion pa e refineria’, asina de 
Meza a bisa enfaticamente. 


Cumbre 


‘Mi kier a bisa un bes mas cu e 
reunionnan recien tabata hopi 
positivo, pero mi kier ta hopi cla 
cu te ainda no a yega na ningun 
solucion. Mi por bisa si cu cosnan 
ta mustra bon. Tin acuerdonan 
traha cu Valero ta bay manda 
varios informacion mas detaya 
pa Ecopetrol y pa tur esnan cu 
a participa den e cumbre riba 
gas y petroleo y naturalmente pa 
Gobierno tambe’, asina Minister 
de Meza a bisa. 
E informacionnan aki ta wordo 
usa den un siguiente reunion cu 


pronto ta bay tuma lugar na 
Colombia. 


Minister de Meza a splica cu 
mientras cu e discusion y 
deliberacionnan ta andando, e 
refineria ta keda den operacion. 
‘Esaki ta un punto positivo, aunke 
cu e no ta operando riba su maximo. 
De Meza a duna di conoce cu tanto 
Valero como Gobierno ta haciendo 
tur loke por di nan banda. Valero 
ta den busca di crudo den region 
cu ta haci nan perde menos placa, 
pasobra gana nan no ta ganando 
awor aki’. 


Riba e bishita den e refineria dor 
di Ecopetrol, Minister de Meza a 
bisa cu e compania Colombiano 
a haya esaki masha positivo. ‘Nan 
conclusion riba e refineria dor 
loke nan a mira y pa loke ta e 
team cu nan a papia cu ne, tabata 
uno di hopi bon impression. Nan 
a tuma nota tambe cu e refineria 
ta den un condicion mucho mas 
miho di loke nan mes a kere. Tin 
plantanan cu nan no tabata sa cu 
tabatin na Aruba. Nan tabata bou di 
e impresion cu e plantanan di awe 
lo tabata e mesun nan di añanan 
90’, asina de Meza a comenta. Pero 
tin plantanan nobo manera e dos 
delay cokernan, esun di asufre 
y varios otro mas. ‘Nan tabata 
impresiona pa mira e capacidad 
y bon condicion di e refineria. 
Den un solo palabra, e tabata 
sumamente positivo. E tabata un 
bishita cu sigur a contribui na e 
analisis cu nan ta bay bin cu ne na 
mesa den un siguiente reunion’. 


De Meza a duna un enumeracion di 
e paisnan cu a wordo bishita caba y 
tambe a bisa cu nan a bay e oficina 
principal na San Antonio. Hulanda 
tambe ta envolvi den e situacion aki 
y unda cu e delegacion di Aruba 
a bay nan a haya sosten y ayudo 
di e embahadanan Hulandes. ‘Nos 

E delegacionnan cu a 
participa na e cumbre di 
Petroleo y Gas na Aruba 

Minister Abath a bishita ‘Vakantiebeurs’ 2012 na Utrecht 


Lanzamento oficial di Aruba App 


Na Jaarbeurs na Utrecht un biaha 
mas e aña aki a tuma lugar e bolsa 
di vacacion mas grandi na Hulanda 
‘Vakantiebeurs 2012’. Diferente 
destinacionnan rond di mundo tin 
standsnan pa duna informacion 
turistico di nan pais. Asina tambe 
Aruba ta presente cu un stand cu 
ta situa na un punto strategico den 
e asina yama ‘Caribbean Village’ 
hunto cu otro paisnan Caribense, 
manera 
Curacçao, 
Republica 
Dominicano, Cuba y St. Maarten. 


Ariba e prome dia di ‘Vakantie- 
beurs 2012’ Minister Plenipoten- 
ciario sr. Edwin Abath acompaña 
pa su esposa Dynia Abath-Muller 
y nan yui homber Maurice Abath 
– ariba invitacion di ATA Europa 
– a bishita e bolsa. E mandatario 


e keda ricibi pa director di ATA 
Europa. Sr. Tirso Tromp y otro 
functionarionan di ATA Europa 
srs. Jaap Ellis y Elton Barbour. 


Na e stand di Aruba e mandatarrio 
a combersa cu representantenan di 
hotelnan di Aruba y otro expertonan 
den e mundo di turismo. Sr. Abath 


y su famia a disfruta di e show 
carnavalesco di Aruba ofreci na e 
publico presente. 
E mandatario a topa na e stand 
di Curaçao su colega Minister 
Plenipotenciario sr. Seldry Osepa. 
Sr. Abath un biaha mas a bisa di ta 
haya e bishita na e bolsa aki uno 
hopi interesante y informativo, 
principalmente pa a mira y pa 
a tende e experencia positivo di 
e personanan cu ta encarga cu 
e promocion di Aruba den su 
totalidad aki na Hulanda. Ta reina un 
ambiente alentador y di confianza 
y tambe un conocemento cu Aruba 
no ta un isla unicamente pa solo, 
santo y beach, pero cu e bishitante 
por experencia tambe un Aruba cu 
ta un isla innovativo ariba e tereno 
di energia sostenibel. 


Durante lansamento di Aruba 
App 
Minister 
di 
Turismo, 
Transporte y Labor, Otmar Oduber 
orguyosamente a dirigi palabranan 
di felicitacion na Aruba Tourism 
Authority, Bruce Harms, team di 
ATG y na tur cu di un manera of 
otro a contribui cu e creacion di 
Aruba App. 


E mandatario a indica cu turismo 
ta un di e industrianan di mas 
dinamico y pa keda competitivo, 
Aruba mester ta na top di e 
cambio den oferta y demanda, 
cambionan den estilo di bida y 
den necesidadnan y deseonan di 
e clientenan. ‘Aruba mester sigui 
ofrece un producto cu ta relevante 
y deseabel’. 
Tambe Minister Oduber a bisa cu 


e experiencia di e bishitantenan 
ta central y ta hopi importante pa 
realza e experiencia aki mas tanto 
cu ta posibel. Cu e Aruba App awor 
por ofrece un mihor experiencia 
vacacional. ‘Tecnologia ta asina 
integra den nos rutina diario cu 
su uso durante cu hendenan ta cu 
vakantie a aumenta grandemente’. 
E resultadonan di e Strategic 
Master Plan ta confirma cu e 
bishitantenan cu ta bin Aruba ta 
usando nan smartphones y tablets 
activamente pa keda conecta cu 
nan famia y amigonan. Ta trata 
di un tipo di cliente nobo cu ta 
hopi confortabel cu teconologia. 
Nan ta usa nan smartphones y 
tablets pa manda updates riba nan 
experiencia vacacional a traves di 
e Social Media. Tambe nan ta use 


como buskeda di informacion 
manera 
restaurantnan, 
pubs, 
shopping, evento y actividadnan. 
Pero banda di esey nan kier 
yega na mapanan y guia di 
adresnan. Hasta, si ta posibel lesa 
comentario y recomendacionnan 
di otro bishitantenan. Akinan 
hasta cuponnan por wordo inclui 
como balor agrega, Minister Otmar 
Oduber a duna di conoce. 


E lanzamento di e Aruba App, 
cu ta un aplicacion mobil, ta un 
stap hopi grandi den e direccion 
corecto. E aplicacion aki lo ta un 
plataforma interactivo cu por wor- 
do usa promer, durante y despues di 
e viahe dor di nos bishitantenan. 
Dirigiendo su mes na esnan pre- 
sente na e launching oficial, e titular 
di turismo a bisa cu e aplicacion 
aki ta trese cune oportunidadnan 
nobo pa e diferente negoshinan pa 
conecta cu e bishitantenan y keda 
den contacto cu nan. Un aspecto 
importante di e aplicacion aki ta cu 
educando nos bishitantenan riba 
kico nos tin pa ofrece na momento 
cu oportunidad pa cumpra e 
producto of servicio por ta mas 
grandi, ta aumenta e oportunidad 
pa nan gasta mas riba nos isla. 
‘Mientras cu e aplicacion aki 
ta engrandece nan experiencia, 
tambe e ta aumenta e chensnan 
pa e companianan, tanto grandi 
como chikito bende mas. Manera 


boso sa, un di nos metanan ta pa 
nos bishitantenan laga mas placa 
atras riba nos isla y e aplicacion aki 
lo yuda logra e meta aki’, Minister 
Otmar a duna di conoce. 

E comunidad Arubiano na Hulanda ta biba den tur parti di e pais 
aki. Banda di esaki nan ta traha den diferente sector y asina brinda 
un contribucion esencial na e comunidad Hulandes. 
A bira tempo pa pone algun miembro di e comunidad Arubiano 
aki den un spotlight. Noticiero ta busca e Arubianonan aki y ta 
laga nos lesador haci conoci cune atrabez di un entrevista. 


Un relato di un yui di tera na Hulanda. 


Henry Miguel Garces Colinas: 


‘Pa nuebe aña caba mi ta bibando mi soño’ 

Henry Miguel ta propetiario di 
e restaurant Taberna Dushi na 
Rotterdam. Hunto cu su casa Erna 
nan ta maneha e restaurant aki 
ya pa nuebe aña, cu ta specialisa 
den cuminda Mediteraneo y 
Caribense. ‘E restaurant aki ta mi 
soño cu mi ta bibando pa nuebe 
aña caba. Ami cu mi casa semper 
a bisa cu un dia nos kier cuminsa 
ariba nos mes. Nos dos a logra dor 
di un preparacion adequa. Tambe 
di e prome dia caba nos concepto 
a cai den bon tera. Tabata tin 
algun articulo positivo den corant 
y revistanan y nos a bin ta ripara 
cu e publico tabata haya e caminda 
pa nos restaurant. Por cierto un 
publico masha varia mes.’ 


Henry Miguel (39) a nace y lanta na 
San Nicolas. Despues di Abraham 
de Veerschool e por a scohe pa 
bai HAVO of hotelschool Bushiri. 
Pero situacion personal den famia 
a strobe esaki. ‘Mi mayornan a 
dicidi di divorcia y esaki a cai ami 
y mi ruman muher hopi duro. 
Specialmente mi mama tabata 
pasa “hard time” y nos tabata tei 
pa sostene den e temporada dificil 
aki den su bida. For di amigonan 
cu tabata biba na Hulanda y 
ta di vacacion na Aruba mi ta 
tende storianan positiv0 tocante 
Hulanda y mi a tuma e decision pa 
bai Hulanda.’, asina Henry Miguel 
ta conta. 


Na Hulanda Henry Miguel a bai 
biba cerca su omo y tanta na 
Vlissingen, Zeeland. ‘Mi ta un 
soñador, pero semper cu e meta 
pa esaki bira realidad. Un bida 


• 


normal no ta nada pami. Mi a 
inscribi mi mes pa un estudio di 
‘mode en kleding’ den e direccion 
di ‘etaleur’. Despues di un aña un 
heimwee a dal mi pisa y mi a dicidi 
di bai bek Aruba.’ 


Na Aruba Henry Miguel a topa cu 
un tata hopi rabia. Henry Miguel: 
‘Mi tata ta di origen Venezolano 
y tabata tin un trabao comun na 
fabrica di Palmera. Semper su 
meta den bida ta pa su yuinan por 
logra mas den bida cu e mes. Ela 
bisami cu loke mi mester ta mas 
disiplina. E tabata zeur asina na mi 
cabez cu mi a dicidi cu e caminda 
pa logra esaki ta drenta servicio 
militar. Mi a busca informacion y 
haci e keuring. Dor cu mi a pasa 
mi keuring bon mi a haya un 


yamada pa drenta servicio militar. 
E temporada aki tabata bon pa mi 
formacion propio y mi a desea pa 
bira ‘beroepsmilitair’, pero mi 
superiornan no tabata sa unda 
pa ponemi den e organisacion 
y a bisami cu mi por traha den 
‘kombuis’ (cushina). Pero mi kier 
ta un militar y asina mi a bira parti 
di e compagnie, mariniers 2de 
klasse. Despues di mi dienstplicht 
ora cu mi no por a keda den 
servicio militar mi a bai traha na 
diferente lugar.’ 


Na 1994 pa di dos biaha 
Henry Miguel a dicidi pa bai 
Hulanda. Su ruman muher 
tabata studia na Tilburg y cu su 
experencia na Marinierskazerna 
Savaneta ela aplica pa drenta 
‘luchtmobilebrigade’ na Breda. 
Aunque cu tanto fisico como 
mental tur cos tabata bon, nan a 
detecta un daño di oido na su orea 
robes. ‘Mi por a wordo staciona na 
otro seccion, pero esey no tabata 
nada pami. Mi a move pa Rotterdam 
y mi a cuminsa un estudio pa 
bira koki. Bo ta cuminsa como 
‘keukenmedewerker’ y despues di 
un aña y mei di e 17 candidatonan, 
cuater – entre nan ami – a sigi 
pa e ‘restaurantopleiding’ y como 
specialisacion cushina Frances 


clasico. Durante e periodo aki mi a 
haci practica na Hotel Campanille. 
Akinan mi a cera conoci cu Erna, 
mi casa. E temporada aki mi a 
purba tur tipo di cushina: medio 
oriente, 
Caribense, 
Frances, 
Italiano y tambe catering. Tur 
esaki a dunami hopi experencia 
cu despues mi por a use den mi 
mesun restaurant. Na e momento 
ey mi tabata sinti mi mes na un 
cruzada den mi bida: kico ta bo 
plannan. Semper nos tabata bisa 
cu nos kier cuminsa nos mesun 
negoshi. Awe nos tur dos ta 
traha den nos restaurant. Ami 
den cushina y Erna ta maneha 
e restaurant. Nos a sigi curso 
pa asina nos tin nos papelnan 
nesesario pa habri un negoshi. 
Y ariba 6 di Mei 2003 nos a cu- 
minsa cu Taberna Dushi. Nos 
mester a transforma e lugar for di un 
café scur, den un lugar mas habri y 
colorido. Den cuminsamento nos 
a mantene e concepto di tapas y 
tambe e formula di tres apetizers, 
cuminda grandi y postre y esey 
tabata cambia cada siman. Pero 
esaki tabata hopi intensivo. Pesey 
awendia nos ta mantene un menu 
simpel, pero cu si ta cambia cu 
cierto regularidad’, asina Henry 
Miguel a bisa. 


Henry Miguel ta bisa cu Hulanda 
di un manera of otro a siñe bira 
adolescente. ‘E tabata un bon paso. 
Mira padilanti y planea pa asina 
saca mas for di bida. Pa nuebe aña 
caba mi ta bibando un soño y cu 
e forza di hendenan rond dimi mi 
a logra te awor aki. Un restaurant 
cu ta trece un bon producto na 
un prijs razonable. Y semper bo 
mester keda innovativo.’ 


Actualmente e no tin plan pa 
regresa Aruba. Henry Miguel: 
‘Aruba ta tur dia den mi mente y 
mi ta stima mi isla, pero aki nan mi 
a traha un bida pa mi mes y cu mi 
casa. Mi a escohe concientemente 
pa biba na Hulanda y esaki ta loke 
mi ta enfoca ariba dje.’ 

Embahador di Alemania na 
Hulanda sr. dr. Heinz-Peter Behr 
a haci un bishita na Minister 
Plenipotenciario sr. Edwin Abath. 
E bishita di embahador Behr 
tabata relaciona cu su biahe pa 
sera conoci cu Aruba, Curaçao y 
St. Maarten. 


Sr. Abath durante e combersacion 
ameno a duna embahador Behr 
un exposicion di e desaroyonan 
cu ta tumando lugar na Aruba 
actualmente, manera e plannan di 
renobacion den centro di cuidad y 
barionan. Tambe ariba e programa 
di Gobierno pa desaroya un di 
tercer pilar economico – banda 
di turismo y industria petrolero 
– esta den forma di proyectonan 
ariba tereno di energia sostenible y 
alternativo. Alemania ta e pais mas 
adelanta di Europa den desaroyo di 


Embahador Aleman a Bishita Cas di Aruba 


su industria di energia renobable y 
sostenible. 
Tambe e mandatario a papia ariba 
e desaroyo di Aruba su industria 
turistico, cu pa gran parti ta basa 
ariba e mercado Mericano, pero 
cu Gobierno ta trahando ariba 
diversificacion di e mercado y den 
esaki ta enfoca mas y mas ariba 
e mercadonan Latino America y 
Europeo. 
Embahador Behr a keda impresiona 
cu e informacion cu ela ricibi di e 
mandatario y a bisa cu sigur esaki 
ta aun mas un bon motibo pa, 
despues di su biahe oficial, bolbe 
Aruba. 
Como recuerdo di e encuen- 
tro ameno aki Minister Pleni- 
potenciario sr. Edwin Abath a haci 
entrega di un ehemplar di e buki 
‘Wings over Aruba’ na embahador 
Behr. 


Minister 
Plenipotenciario 
sr. 
Edwin Abath a haci un bishita di 
cortesia na Embahada di Colombia 
na Den Haag pa cera conoci cu 
Embahador sr. Eduardo Pizarro 
Leon Gómez, kende recientemente 
e keda apunta como representante 
diplomatico mayor di e Republica 
di Colombia na Hulanda. Tambe 
presente na e encuentro aki 
tabata consehero huridico di 
Cas di Aruba sra. mr. Shandra 
John. Di parti di e Embahada 
di Colombia tabata presente 
Dr. Antonio Dimate Cardenas, 
Minister Plenipotenciario y Dra. 
Elba Pacheco Aldana, Asesor 
Financiero-Economico. 


Den su combersacion cu sr. Pizarro 


Bishita pa cera conoci cu Embahador Colombiano na Hulanda 


Leon Gómez, e mandatario a 
elabora ariba e vision di Gobierno 
di Aruba pa loke ta trata e programa 
inovativo ariba energia sostenible, 
como tercer pilar economico banda 
di turismo y e industria petrolero. 
Tambe a mandatario a papia ariba 
Aruba su plannan pa posiciona 
su mes den Reino Hulandes y a 
menciona e partnership strategico 
cu companianan Hulandes, manera 
TNO, Gasunie, Schiphol Group 
y Rietveld Academie. Sr. Abath 
a informa e embahador tambe 
encuanto e relacion entre Aruba y 
Union Europeo. Ambos relacion ta 
orienta riba e posicion strategico 
di Aruba entre e mercadonan 
emergente na Europa, den Caribe 
y Latino America. Esaki sigur lo 


crea oportunidadnan interesante 
pa Colombia atrabes di Aruba pa 
Union Europeo. Embahador Pizarro 
Leon Gómez a bisa cu Colombia 
di su banda ta hopi interesa pa 
estrecha e lasonan bilateral cu 
paisnan Caribense, en especial 
cu Aruba. El’a mustra su aprecio 
y admiracion pa e asercamento 
di parti di Gobierno di Aruba, 
manera cu esaki a bin ta tuma lugar 
recientemente cu e bishitanan di 
Promer Ministro mr. Mike Eman, 
tanto na Colombia, como serca 
e Embahador di Republica di 
Colombia na Bruselas. 


Tambe Minister Plenipotenciario 
Abath y Embahador Pizzaro 
LeonGómez a tocae tema di energia 
y posibel relacion cu refineria 
Valero na Aruba. 
Na final di e encuentro ameno aki, 
Embahador Pizarro Leon Gómez y 
Minister Plenipotenciario Edwin 
Abath a intercambia regalonan 
como muestra di e lasonan di 
hermandad entre Colombia y 
Aruba. E Embahador a expresa 
su deseo pa mantene e linja di 
comunicacion entre Cas di Aruba 
y e Embahada di Colombia na Den 
Haag. 

Un otro pais cu Aruba ta concentra 
ariba dje ta Brazil. Minister de 
Meza ‘Durante e bishita na Brazil 
e Minister di Energia a duna 
muestra di gran interes. El a haya 
aprobacion pa habri e filenan bek 
di e refineria. A tuma contacto cu 
Petrobras y awor nos ta wardando 
riba un reunion cu Petrobras y 
ehecutivonan di Valero cu si tur 
cos bay bon ta tuma lugar pronto. 
Tambe nos a sinta cu e Minister 
di Energia y Minas di Colombia y 
Prome Minister Eman tabatin un 
encuentro personal cu Presidente 
Santos di Colombia. Eynan nos a 
papia cu Presidente di Ecopetrol. 
Esaki tabata un reunion hopi 
positivo. E Minister di Energia y 
Minas a bisa di ta desea pa studia 
e scenario di Aruba un bes mas. 


E cumbre riba Gas y Petroleo 
cu a tuma lugar na Aruba entre 
representantenan 
di 
Valero, 
Ecopetrol, Repsol, GasUnie, Pacific 
Rubiales y Gobierno di Aruba, 
despues di un dia largo di intenso 
deliberacion y discusionnan tabatin 
como resultado un declaracion 
oficial. E declaracion a wordo firma 
dor di partidonan envolvi. 
Gobierno 
di 
Aruba, 
Valero, 
Ecopetrol, Repsol, Gasunie y 
Pacific Rubiales a reuni na Aruba 
riba iniciativa di Gobierno di 
Aruba, cu apoyo di Gobierno di 
Colombia, pa identifica posibel 
scenarionan pa operacion y /o 
propiedad di e Refineria di Aruba 
y otro posibel proyectonan cu por 
mehora e exito di tal scenarionan. E 
representantenan di e entidadnan 
aki a discuti e siguiente topiconan. 
Un aliansa entre Gobierno di 
Aruba, Ecopetrol, Gasunie y 


Esaki cu bendicion di Presidente 
Santos’. Aki Minister de Meza ta 
referi na e echo cu den pasado 
Ecopetrol tabata interesa den e 
refineria di Aruba. 
E bishita na Colombia a conduci 
na e cumbre cu a tuma lugar 
recientemente na Aruba cu a 
wordo yama ‘Oil and Gas Summit’. 
Na e cumbre aki tabata presente 
e ehecutivonan mas halto di 
Valero, di Ecopetrol, di GasUnie, 
di Repsol, di Anthony Veder 
(compania di transporte di gas), 
representantenan di Gobierno 
di Colombia tabata presente y 
automaticamente tambe Gobierno 
di Aruba representa pa Prome 
Minister Eman, Minister Winklaar 
y Minister de Meza y varios 
consehero. 


Cumbre riba petroleo 
y gas tabata positivo 


Valero tocante un tuberia di gas 
natural entre Aruba y Colombia, 
proyectonan di LNG y CNG; un 
aliansa entre Gobierno di Aruba, 
Repsol 
y 
Ecopetrol 
tocante 
exploracion di gas pafo di e 
costanan di Aruba y finalmente 
un aliansa entre Gobierno di 
Aruba, Valero y Ecopetrol tocante 
refineria di Aruba, incluyendo 
e prospectonan pa un “project 
upgrader” pa procesa crudo pisa 
di Sur America. 
E participantenan a acorda cu e 
discusionnan tabata altamente 
productivo y nan a acorda pa 
studia den mayor detaye e 
posibilidadnan pa cooperacion 
y aliansa identifica durante e 
cumbre. E participantenan lo 
intercambia y programa discusion 
riba termino corto. Gobierno di 
Aruba lo asisti den programacion 
di e discusionnan aki. 


Continuacion di pag. 1 


‘E noticia tristo cu a yega Aruba di Hulanda y Innsbruck riba 
e situacion medico di Prins Friso a conmove nos tur’, asina 
Prome Minister Eman a bisa. Esaki pasobra semper e speransa 
tabatey cu e siguiente dianan despues di e accidente tragico, 
cu Prins Friso por a yega na tin un miho recuperacion. Pero, 
lamentablemente esaki no ta e caso, sigur no despues di a 
tende cu e tin daño grandi na su cerebro y cu su prognosis 
no ta mustra di ta bon. 
Eman ‘Esaki ta momentonan hopi, pero hopi dificil pa Su 
Mahestad Reina Beatrix, señora di Prins Friso Prinses Mabel, 
su yiunan, rumannan Principe Heredero y Prins Constantijn. 
Nan carga ta grandi y doloroso. Na e momentonan aki nos 
tin na Aruba sr. Laurens Jan Brinkhorst kende su yiu muhe 
ta casa cu Prins Constantijn. Nos ta aprecia esaki masha 
tanto mes cu apesar di e tristesa grandi aki e ta na Aruba 
pa yuda nos den busca di un solucion pa e refineria’. 


Prome Minister Eman den nomber di Gobierno y pueblo 
di Aruba a manda un carta pa su Mahestad Reina Beatrix 
den cua el a expresa un profundo sentido di conviviencia y 
solidaridad pa e momentonan dificil cu Su Mahestad y su 
famia ta pasando aden. Eman ‘Awe su Mahestad a manda 
un carta pa nos gradiciendo Gobierno y comunidad di Aruba 
pa e sentidonan di convivencia y solidaridad pa nan’. 
Prome Minister Eman a bisa cu nos lo sigui tene Prins Friso 
den nos oracionnan, pasobra al final ta nos Creador ta dicidi. 
Tambe cu semper mester mantene nos fe. ‘Nos lo sigui di 
cerca e desaroyonan den e siguiente dia y simannan nos 
dilanti pa loke ta e situacion delicado di Prins Friso’. 



Aruba ta convivi inmensamente 
cu Famia Real 


Iniciativa pa Desaroyo di Empresa 
Arubano (IDEA) a habri su portanan 
y ta warda tur cu tin un idea y kier 
habri nan propio negoshi pa pasa y 
nos lo guia bo den e proceso di bo 
propio negoshi. 


E apertura a keda efectua dor di 
Minister di Asuntonan Economico, 
Asuntonan Social y Cultura Sra. 
Michelle Hooyboer-Winklaar. E 
hecho aki ta keda marca como un 
dia hopi importante pa e sector 
economico na Aruba. 
E Small Business Center ta hiba 
e nomber di IDEA (Iniciativa pa 
Desaroyo di Empresa Arubano). 
IDEA ta un centro di informacion 
y guia extenso pa tur persona cu 
kier cuminsa un negoshi chikito 
y na e comerciantenan existente. 
Obhetivo principal di IDEA ta 
pa contribui na formacion di 
un 
desaroyo 
sostenibel 
riba 
tereno di negoshi y engrandece 
productividad y eficiencia pa por 
tin un mercado laboral fuerte y 
saludabel. Nos tin cu diversifica 


nos industrianan pa asina nos por 
competi contra retonan mundial 
cu ta afecta nos isla. 
Minister Hooyboer-Winklaar ta 
hopi orguyoso di e proyecto aki y 
hunto cu su Team di profesional- 
nan di Departamento di Asun- 
tonan Economico, Comercio y 
Industria a sa di set-up un centro 
hopi importante pa Aruba unda 
ideanan innovativo pa engrandece 
actividadnan di negoshi por wordo 
desaroya y implementa. 


IDEA a habri su portanan 

Personal di Cas di Aruba y ATA 
Europa a tene na vispera di Dia di 
Betico, un ceremonia pa recorda e 
fecha di nacemento di Sr. Gilberto 
Françoise “Betico” Croes, politico 
y estadista Arubiano. 


Director interino di Cas di 
Aruba sra. mr. Shandra John a 
cuminsa na disculpa Minister 
Plenipotenciario sr. Edwin Abath 
di no por ta presente na e ocacion 
aki pa motibo di un biahe di trabao 
na Bruselas pa reunionnan. 


Den nomber di e mandatario sra. 
John a hiba palabra. ‘Nos ta para na 
antesala di celebracion di e fecha 
natal di sr. Betico Croes. E dia aki 
ta duna nos e oportunidad pa para 
keto na e memoria di un gran yui 
di tera y un gran politico. Ta aki na 
Den Haag na 1983 di e siglo pasa cu 
durante di e Conferencia di Mesa 
Rondo, Aruba a logra di haya su 
Status Aparte. 


Esaki tabata e vision di Betico 
Croes y tur e otro lidernan politico 
prome cune. Un pais soberano y 
determina pa stipula su mesun 
destino.’ 
Sra John a sigi bisa cu mirando 
ariba e 26 aña cu a transcuri 


Conmemoracion Dia di Betico 


nos Gobierno actual a cuminsa 
na stipula e rumbo nobo cu 
Aruba lo bai sigi den e añanan 
cu ta bin. ‘Un rumbo nobo basa 
ariba desaroyonan innovativo y 
atencion pa e medio ambiente. 
Pa futuro ta hopi importante 


pa reforsa e fundamentonan 
den nos comunidad, ta pesey 
Gobierno ta inverti miyones 
pa drecha nos barionan, rebiba 
centro di Oranjestad, San Nicolas 
y 
vecindario, 
restaura 
nos 
edificionan historico y traha ariba 
e problema di nos infrastructura. 
Asina Gobierno kier haci di Aruba 
un isla mas comfortabel pa biba.’ 
‘Awe na vispera di celebracion di 
Dia di Betico ta un bon momento 
pa reflexiona ariba e persona Betico 
Croes. Un persona social y masha 
stima den comunidad, cu a logra 
trece unidad den e pueblo di Aruba. 
Laga esaki ta un inspiracion pa nos 
tur,’ asina sra. John a termina su 
discurso. 
Despues di esaki sra. John 
conhuntamente cu sr. Elton 
Barbour di ATA Europa a pone 
un flor na e busto di Betico 
Croes. E ceremonia a termina cu 
cantamento di nos himno nacional 
‘Aruba Dushi Tera’. 


Minister di Enseñansa, mr. 
drs. Arthur Dowers y Minister 
di Cultura Michelle Hooyboer- 
Winklaar hunto cu tur esnan cu a 
contribui na crea y yena e Maletin 
di Tesoro a celebra clausura di e 
proyecto na Fort Zoutman. 


Tur scol ya a ricibi nan Maletin 
di Tesoro sea di un minister of 
miembro di parlamento y na 
e evento na Fort Zoutman, e 
ministernan a entrega e ultimo 
maletinnan na representantenan 
di diferente organisacion. 


Minister Dowers a gradici tur hende 
cu a dedica tempo y atencion na 
crea e obheto, wega, buki y obranan 
cu a bira e contenido valioso di e 
Maletin di Tesoro. E Maletin mes 
a wordo fabrica pa un carpinte di 
e bario di Playa Pabao, e pintura 
ariba e maletin a wordo pinta pa 
studiantenan di IPA, kende tambe 
a percura pa compila e contenido y 
crea e weganan cu tin den dje. 


E mandatario a expresa cu e ta 
spera cu e proyecto aki cu ta un 
bunita ehempel di cooperacion 
entre enseñansa y cultura por haya 
continuidad den nos comunidad 
cu otro proyectonan entre e dos 
ministerionan. El a añadi cu cultura 
y enseñansa ta forma e base integral 


den hopi pais. Hopi caminda na 
mundo cultura y enseñansa tin 
un relacion hopi uni, pasobra 
cultura, particularmente idioma y 
literatura, ta un parti integral di 
educacion y enseñansa, Minister 
Dowers a bisa. 
El a expresa cu e ta contento cu 
hopi hende pa medio di e proyecto 


aki a haya e oportunidad di tira un 
bista den nos enseñansa. Minister 
Dowers a enfatisa, cu asina nan por 
‘a wak con dushi nos ta traha den 
enseñansa’, cuanto hende dedica 
ta traha y cuanto desaroyo tin den 
enseñansa. 
El a conclui bisando cu e ta 
contento cu esnan cu a traha 


na realisa e proyecto Maletin di 
Tesoro por a mira con ora nos 
traha na desaroyo di e futuro di 
nos berdadero tesoronan, esta 
nos muchanan, a tuma dedicacion 
berdadero cu ta haci nos contento 
y hopi orguyoso. 


Clausura di proyecto Maletin di Tesoro 

Crea door di e biologo dr. Richard 
Murphy di ‘Ocean Futures Society’, 
e serie di modulonan educacional 
inspirador ta traha specialmente 
pa studiantenan di 5de y 6de klas 
y ta enfoca riba e recursonan 
ecologico mas importante di 
Aruba, incluyendo awa y energia, 
especienan den peliger, saliñanan 
y rifnan di coral. 


‘E modulonan interactivo ta 
wordo diseña pa atrae y inspira 
studiantenan hoben y yuda nan 
siña mas di e recursonan natural 
bunita pero fragil di nan pais,’ 
dr. Murphy a duna di conoce. 
‘Hobennan di awendia ta hunga un 
rol integral pa preserva e herencia 
natural di Aruba y conocemento 
ta fundamental pa crea un futuro 
sostenibel. Marriott ta orguyoso pa 
maneha hotelnan riba e isla bunita 
di Aruba y como parti di nos rol 
como agentenan responsabel di 
medio ambiente, nos ta serando 
un asociacion cu gobierno riba 
e iniciativa importante aki pa 
apoya e vision di un Aruba Berde,’ 
esaki a wordo declara door di J.W. 
‘Bill’ Marriott, Jr., Presidente y 
Director Ehecutivo di Marriott 
International. ‘Educacion ta un 
instrumento masha balioso pa 
proteha e fenomenonan natural 
di e isla p’asina nan por wordo 
balora tanto door di local como 
bishitantenan den e añanan cu ta 
sigui,’ el a agrega. 


Fundacion Care 


E iniciativa aki ta sigui e 
compromiso di hopi tempo di 
Marriott Internacional pa apoya 
educacion na Aruba. Aña pasa, e 
fundacion CARE di Aruba Marriott 
a haci donacion di mas di 3.000 
buki nobo y material pa diescinco 
scol basico, apoyando programa- 
nan educacional pa hubentud 
manera ‘Art Rules Aruba’, y a haci 
donacion di fondo pa renobacion di 
Ripoldo Croes Ballpark pa beneficia 
educacion 
deportivo. 
Marriott 


tambe tabata instrumental den 
establece programanan di estudio 
di Hospitalidad y Maneho di 
Turismo na Universidad di Aruba, 
caminda anteriormente a haci un 
donacion di 2 miyon florin. 
‘Aruba ta cas di habitatnan natural 
den abundancia cu ta atrae 
turistanan for di rond mundo,’ a 
wordo bisa door di Profesor Dr. 
Ryan Peterson, Phd, Presidente di 


Marriott y Prome Minister Eman lo revela 
‘Joint partnership’ pa ‘Green Aruba’ 


Marriott ta sigui cu su compromiso cu e isla door di sponsor programa 
di Educacion riba Medio Ambiente pa scolnan basico. Apoyando e vision 
fascinante di Prome Minister Mike Eman riba ‘Green Aruba’, Marriott 
International ta sponsor un serie di programa educacional di medio 
ambiente pa scolnan basico na Aruba. Diseña den colaboracion cu Depar- 
tamento di Enseñansa y e organisacion renombra ‘Ocean Futures Society’ 
di Michel Costeau, e iniciativa ta dirigi pa amplia e conscientisacion di 
e econo-sistema rico di Aruba pa futuro generacionnan. 


‘National Council for Innovation 
and Competitiveness’ y ex decano 
di e programa di Hospitalidad 
y Maneho di Turismo. ‘Door di 
ofrece educacion riba medio 
ambiente diseña specificamente 
riba e sistema di recursonan 
ecologico di Aruba, nos por yuda e 
muchanan compronde y aprecia e 
importancia grandi pa esfuersonan 
di conservacion y nan rol den 
protege y preserva nos sistema 
ecologico.’ 


Cu apertura na 2014 di Ritz-Carlton 
Aruba, Marriott tambe ta indicando 
un nivel nobo di luho y servicio pa 
e isla di Aruba. 
‘Ritz-Carlton Aruba ta bay trece 
nivelnan iconico di hospitalidad 
di luho pa e isla y na mesun 


momento brindando apoyo na e 
vision di Prome Minister Eman 
pa posiciona Aruba como e miho 
destinacion turistico den Caribe,’ 
Bill Marriott a bisa. 
‘Afilia cu e trabounan resaltante 
di gobierno pa renobacion di 
barionan pa enrikese e experiencia 
di e bishitantenan na e isla, The 
Ritz-Carlton Aruba no solamente 
ta eleva e nivelnan di entrega di 
servicio riba e isla por medio 
di e legendario programa di 
entrenamento di un servicio di 
excelencia di Ritz-Carlton, pero 
ta amplia e conscientisacion riba 
preservacion di medio ambiente.’ 


CEO di Ritz-Carlton sr. Herve 
Humler hunto cu Prome Minister 
di Aruba Mike Eman a inspecciona 
e sitio di construccion di Ritz- 
Carlton cu ta habri na October 
2013. 


Ritz-Carlton Marriott International, 
Inc.’s ta e marca ganador den luho 
y sr. Humler ta un di e fundador- 
nan original di Ritz-Carlton na 


1983. Humler ta responsabel pa 
lidera e operacionnan di e producto 
y e strategia di crecemento global 
elevando su cultura distinto di 
duna servicio. 
E inspeccion di e sitio tabata un 
sorpresa placentero pa tur hende 
mirando cu e bista for di e piso mas 
halto ta incomparabel cu cualkier 
otro bista riba e isla. Humler y 


Eman a topa cu inversionista y e 
equipo di construccion durante 
e inspeccion na unda a dicidi cu 
tanto Aruba como e team di Ritz- 
Carlton lo haci tur lo posibel pa 
sigura cu e hotel luhoso ta habri 
na final di 2013. Riba e potretnan 
por mira Prome Minister Eman 
hunto cu CEO Herve Humler y 
otro ehecutivonan di tanto Marriott 
Hotel como Ritz-Carlton. 


Bishita di inspecciona sitio di construccion 


8 


Minister di Husticia mr. drs. Arthur 
Dowers ta hopi satisfecho cu e 
aprobacion di e ley BOB (‘Bijzon- 
dere opsporingsbevoegdheden’), 
ya cu esaki ta permiti polis y 
Ministerio Publico e oportunidad 
pa uza tecnicanan y tecnologianan 
di investigacionnan importante 
y mas moderno cu no por a 
wordo uza antes. Entre otro e ley 
ta regula tapmento di telefon, 
infiltracion y otro metodonan y 
tecnologia moderno cu ta permiti 
un investigacion mas profundo y 
refina, resultando den mas y miho 
prueba den casonan contra esnan 
cu comete un of mas crimen. 
Aña pasa durante e conferencia di 
Interpol na Aruba, Minister Dowers 
a menciona cu henter e sistema di 
husticia mundialmente ta wordo 
afecta pa e rapides y eficiencia di 
crimen organisa pasobra nan no 
tin cu tene nan mes na ningun ley 
y tin hopi placa na nan disposicion 
na tur momento. E aprobacion di e 
BOB-wet ta un paso den direccion 
pa mehora e posibilidadnan na 
Aruba pa ta miho ekipa y posiciona 
pa haci mas y miho investigacion 
y traha miho hunto cu Hulanda, 
e islanan BES, Curaçao y Sint 


Maarten y otro partnernan pa 
combati crimen y resolve casonan 
cu ta transcende nos fronteranan 
tambe. 
Cuerpo 
Policial 
den 
ultimo 
periodonan ta mantene nan 
porcentahe di casonan resolvi 
masha halto, na casi 90%, Minister 
Dowers a comenta. El a añadicu 
un di e cambionan den maneho 
cu a yuda realisa esaki ta cu 
awendia polis di departamento di 
investigacion tecnico mester haci 
analisis di tur escena di kiebro y 
robo (inbraak en diefstal) y asina a 
logra resolve hopi caso. 
Echo ta, segun Minister Dowers, 
cu no pasobra tin ley y polis, 
hende lo stop di haci cosnan 
contra ley, pasobra semper lo tin 
hende cu kier yega na cosnan 
facil. Mayoria di e personanan 
aki desafortunadamente ta haya 
nan mes envolvi den criminalidad 
pa falta di educacion, formacion, 
guia y monitoring cu tin como 
consecuencia cu nan no a desaroya 
e actitudnan social ni emocional cu 
ta necesario pa realisa cu loke nan ta 
haci no ta bon. Henter comunidad 
ta carga e consecuencianan di 
esaki, el a enfatisa. 


Durante e encuentro na ministerio 
pa Asuntonan Interno y di Reino, 
sr. Abath a informa e ministro 
encuanto e ultimo desaroyonan 
riba tereno di gobernacion na 
Aruba. E bishita aki a tuma lugar 
na vispera di bishita di minister 
Spies pa Aruba y e otro paisnan di 
Caribe Hulandes como mandatario 
nobo cu e cartera Asuntonan di 
Reino. 


E mandatario a elabora ariba e 
vision di Gobierno di Aruba pa cu 
e relacion den Reino Hulandes, 
cual ta dirihi na busca mas y mihor 
cooperacion, tanto cu Hulanda, 
como tambe cu e otro paisnan di 
Reino. Den e sentido aki tur pais 
lo por beneficia di un relacion 
constructivo. Akinan a trata 
ampliamente tambe e protocol di 


cooperacion firma aña pasa entre 
Aruba y Hulanda, cual minister 
Spies a compromete di continua 
cu e mesun entusiasmo y sentido 
di compromiso cu su antecesor. 


Ministro Spies finalmente a declara 
di tin admiracion pa e forma 
proactivo di goberna di Gabinete 
Mike Eman I, en especial di e vision 
comparti cu ta crea beneficionan 
mutuo. Un posicion cu ta basa 
ariba un postura constructivo y 
cu respet mutuo. E ta contento di 
por sera conoci pronto cu Aruba, 
Gabinete Mike Eman I y pa sinti e 
calor di nos isla. 
Como recuerdo di e bishita aki, sr. 
Abath a haci entegra na minister 
Spies un buki cu bistanan di 
Aruba, como muestra di aprecio y 
anticipando su bishita na nos isla. 


Bishita cerca Minister Spies 


Esaki 
tabata 
palabranan 
di 
Minister Otmar Oduber na yegada 
di e Boeing 737 di Tiara Air Aruba. 
Diahuabes, 16 di februari tabata 
un fecha importante y historico pa 
pais Aruba cu e yegada di Tiara 
Air su Boeing 737, bou di e bunita 
nomber Arawak. 
Despues di tin solamente 6 aña 
estableci Tiara Air ta bira e prome 
compania nacional cu ta trese un 
Boeing 737 pa Aruba, den e forma 
aki simbolizando e inicio di un era 
nobo pa Tiara Air como tambe pa 
Aruba completo. 


E Boeing 737-300 di Tiara Air 
‘Arawak’ lo sirbi dentro di poco 
e rutanan di Caracas, Medellin 
y Armenia, como tambe den un 
futuro sercano Merca, asina aki 
contribuyendo na realiza e meta di 
logro di Minister Otmar Oduber y 
Gobierno di Aruba en general pa 
haci di Aruba un hub strategico 
entre America y Europa. 
A lavez Tiara Air Aruba lo hiba e 
logo di Aruba cune na unda cu e 
bay, cual sigur lo trese benificionan 
grandi pa turismo y economia di 
Aruba. 


Minister di Turismo, Transporte 
y Labor, Otmar Oduber orguyo- 
samente a felicita Tiara Air pa 
e logro grandi aki, mientras cu 
Gerente General di Tiara, Alejandro 
Muyale a expresa cu ainda tin hopi 
trabou cu mester wordo haci, ya cu 
esaki ta solamente e prome avion y 
cu e di dos Boeing ta bin pronto pa 
asina sigui expande. Lo ta un trabou 
grandi entre Gobierno di Aruba 
coordinando cu ATA y agentenan di 
viahe pa sigui hiba turismo di Aruba 
dilanti. Orguyosamente Minister 
Oduber a recorda con Tiara Air a 


bay di un par di avion short pa un 
lear jet cu ta air ambulance pa awe 
den un manera admirabel crece 
na un Boeing 737, tur esaki abase 
di esfuerzonan grandi cu a wordo 
haci dor di ful e famia di Tiara Air 
‘Nos tin un flying billboard, cu ta 
pone nomber di Aruba bula rond’, 
Minister Oduber a bisa. Minister a 
sigura cu Tiara Air por conta 100% 
cu sosten di Gobierno y ATA pa loke 
ta trata e rutanan cu ta bin. 


Minister Otmar Oduber: 
‘Nos tin un flying billboard, cu ta pone nomber di Aruba bula rond’ 


BOB-wet ta keda aproba den Parlamento 


Minister Plenipotenciario sr. Edwin Abath a haci un bishita di 
cortesia cerca e minister nobo pa Asuntonan Interno y di Reino 
sra. drs. mr. Liesbeth Spies. Sra. Spies ta susesor di sr. Piet Hein 
Donner, kende recientemente a keda nombra vice-presidente di 
Raad van State. 


februari/maart 2012 

Recientemente e website Smar- 
terTravel.com a nombra Aruba 
entre e mihor destinacionnan den 
Caribe pa aña 2012. SmarterTravel. 
com ta un website reconoci den 
mundo di viaheronan cu ta desea 
di haya mas informacion riba e 
destinacionnan vacacional. Nan 
ta conta cu practicamente 1 miyon 
bishitante pa luna y ta conseha riba 
e mihor destinacionnan, vuelonan, 
hotelnan, entre otro. 


Den un articulo caminda nan ta 
recomenda 10 destinacion como 
un must pa 2012, Aruba ta aparece 
como un di nan, algo cu sin duda 
algun ta un promocion grandi 
pa nos isla. SmarterTravel.com a 
pone extra enfasis riba e Aruba 
Fasion Week ‘Aruba In Style’cu 
a tuma lugar na november 2011, 
nombrando Aruba como ‘the 
most fashion-forward Caribbean 
Island’, asina aki poniendo Aruba 
su nomber na halto un biaha mas. 
Aruba In Style a trece reco- 
nocementonan grandi pa Aruba 
den mundo di fashion unda 


Aruba a wordo poni riba nivel di 
fashion di Miami y tambe New 
York. E cobertura tabata uno hopi 
grandi for di prensa mundial unda 
nombernan manera Getty images, 
NTN 24, Ocean Drive, Televisa, 
New York Daily News y New 
York Magazine entre otro tabata 
presente. 
Minister di Turismo, Transporte y 
Labor, Otmar Oduber, kende for di 
cuminsamento a sostene e idea di 
Aruba in Style, a bisa cu e ta wak 
den e proyecto aki algo positivo pa 
Aruba y cu na mes momento ta 
yuda e meta di diversificacion di e 
mercadonan cu ta bishita nos isla. 
Cu e reconocemento aki den un 
website asina conoci, pueblo un 
biaha mas por mira cu maneho di 
Ministerio di Turismo, Transporte 
y Labor ta bayendo den bon 
direccion. Ta di elogia Minister 
Otmar Oduber, ATA, sponsornan, 
organizadornan y tur esnan cu den 
un manera of otro a sostene Aruba 
In Style y duna Aruba e bunita 
nomber di ‘the most fashion- 
forward Caribbean Island’. 


‘Best of the Caribbean for 2012’ 
cu cobertura special riba Aruba In Style 


Gobernador di Aruba sr. Fredis Refunjol, a haci entrega 
di un condecoracion real na Shawn Zarraga y Xander 
Bogaerts. Esaki den presencia di Prome Minister sr. Mike 
Eman y Minister di Salubridad Publico y Deporte sr. 
Richard Visser. 
Esaki despues cu nan a logra cu e team di baseball di 
Hulanda bira Campion Mundial aña pasa na Panama. 
Durante di e homenahe na Haarlem aña pasa November, 
Minister Hulandes pa Deporte sra. Edith Schippers a bisa 
cu henter e team di baseball lo haya un condecoracion 
real. Dor cu Shawn Zarraga y Xander Bogaerts ta biba y 
hunga na Merca nan a pidi pa haya nan condecoracion 
na nan isla natal. 


Minister Plenipotenciario 
sr. Edwin Abath a tene un 
discurso den cual e tabata 
tin palabranan eloquente 
pa Mavis Albertina pa su 
aporte den e cuarenta aña 
na artistanan Arubiano na 
Curaçao y otro paisnan. 
‘Semper bo atencion tabata 
ariba e aspecto artistico y 
no for di unda un cantante 
ta procediente. Bo a habri 
camina pa hopi cantantenan 
Arubiano 
na 
Curaçao, 
manera Efren Benita, Duo 
Melao, Sharon Rose, Padu 
del Caribe y hopi otronan. 
Pesey nos ta gradicibo pa 
bo amor y dedicacion pa e 
talento Arubiano,’ asina e 
mandatario a bisa. 


Sra. Mavis Albertina a gradici sr. 
Abath pa a dune e espacio na Cas di 
Aruba pa por produci e programa 
special aki. Sra. Albertina a bisa 


Albertina a conta con ela cuminsa 
na TeleCuraçao y aki na Hulanda; 
principalmente e dificultadnan cu 
ela enfrenta. Mavis: ‘Na Curacao 
bo ta un persona conoci y esaki 
ta haci hopi cos cana mas facil; 
na Hulanda bo ta un number y 
bo mester splicanan ken bo ta 
y kico bo a haci. Pero tanto aki 
na Hulanda, como na Curaçao 
bo mester kere den bo mes y bo 
mester tin persona rond dibo cu ta 
kere den bo y tin confiansa den bo. 
Esaki a yudami sigur pa yega awe te 
unda cu mi a yega.’ Sr. Abath a lesa 
un carta di minister di Asuntonan 
Economico, Asuntonan Social y 
di Cultura di Aruba sra. Michelle 
Hooyboer-Winklaar cu ta bisa 
lo siguiente: ‘Como minister di 
Asuntonan Economico, Asuntonan 
Social y di Cultura, mi no por keda 
sin gradicibo awe pa tur locual bo 
a haci y significa pa Aruba durante 
40 aña. Apesar cu nos ta celebra 25 
aña di Status Aparte e aña aki, sra. 
Albertina abo a demonstra cu arte 
y cultura no conoce barrera! 
Bo a brinda nos artistanan semper 
un podium na Corsow y bo a 
sigui cu esaki na Hulanda tambe. 


Gratitud di Aruba n’abo ta grandi’, 
asina minister Hooyboer-Winklaar 
a termina su carta dirigi na sra. 
Mavis Albertina. 
Como aprecio sr. Abath a haci 
entrega na sra. Mavis Albertina 
di un medaya conmemorativo 25 
aña di Status Aparte di Aruba. 
Sra. Mavis Albertina a keda masha 
impresiona cu e gesto aki y e 
gradici sr. Abath inmensamente 
pa e reconocimento aki. 
Despues di e parti oficial a sigi un 
programma cu diferente actuacion. 
Minister 
Pleinipotenciario 
sr. 
Edwin Abath a canta algun cancion 
di Padu Lampe. E mandatario a 
keda acompaña ariba guitara dor di 
Brian van Putten y tambe e conocido 
pianista Alwin Toppenberg a 
acompaña sr. Abath ariba piano. 
Tambe tabata tin cantamento di 
William Antoin. Mientrastanto 
tabata tin grabacion di entrevista 
cu diferente di e personanan cu a 
atende e recepcion. E grabacion 
na Cas di Aruba ta forma parti di 
un serie di cuarenta programa 
cu Mavis Albertina ta bai graba 
en conneccion cu su cuarenta 
aniversario. 


Cuarenta aniversario Mavis Albertina 


Na Cas di Aruba e tuma lugar un recepcion pa celebra e cuaranta aniversario 
di sra. Mavis Albertina como locutora y personalidad di television. 
E recepcion aki ta forma di un serie di 40 programa cu Mavis Albertina ta 
bai produci na e paisnan cu ela yega di traha, pues tambe na Hulanda. 


di ta contento pa mira hopi hende 
presente cu kende ela yega di traha 
cu nan aki na Hulanda. 
Den su discurso sra. Mavis 

Condecoracion real 

Especialmente den temponan di 
tension y cambionan intensivo den 
relacionnan den reino, e muestra 
di aprecio di reconocimento na 
balor humano Arubiano, ta un 
motivacion caluroso cual tur hende 
ta yama bon bini cu gratitud pa e 
echo cu e Calendario di Personahe 
ta stimula hende pa bolbe spierta 
e nucleo di dedicacion, amor y 
lealtad pa patria y progreso di 
pais Aruba. Al fin al cabo Aruba 
ta 
mundialmente 
conoci 
pa 
e amabilidad di su hendenan 
kendenan ta haci di Aruba e unico 
‘One Happy Island’ na mundo. 


Cada personahe figura riba e 
calendario ta ricibi e regalo di 
un autoretrato den forma di un 
‘SoulPainting’ combina cu un 
texto afirmativo-poetico cual ta 
fiha atencion riba e forsa personal y 


logronan pa cual ta duna e persona 
su reconocimiento, den confiansa 
cu su potencial lo sigui manifesta 
su mes pa e miho bon colectivo di 
pais Aruba. Asina mes den pasado 
Caresse Isings (kende banda di 
su tarea como HR & Marketing 
Director di New India Assurance, 
como artista adopta pa e empresa 
ya pa cinco aña ta responsabel 
pa contenido creativo di henter 
e produccion di e calendario) a 
yega di proyecta den imagen y 
texto Minister Plenipotenciario Sr. 
Edwin Abath como persona elegido 
pa representa pueblo di Aruba di 
forma progresivo. Aparentemente 
mas personahe lo a experencia 


desaroyo special den nan carera 
y potencial despues di a ricbi e 
afirmacionnan visual y textual. 
‘Casualidad?’ Caresse Isings a 
expresa cu un sonrisa grandi. ‘Por 
ta masha bon, pero just in case 
mi ta sigui traha Soulpainting cu 
poema afirmativo ya cu ta bon so 
nan ta haci.’ 
Pa inicio di 2012 Caresse Isings a 
obsequia e Calendario di Personahe 
na Minster Plenipotenciario Sr. 
Edwin Abath den Sala Betico di Cas 
di Aruba cu e deseo: ‘Den confiansa 
cu uso diario di e Calendario di 
Personahe lo stimula tur nos 
hendenan pa corda y bolbe corda 
con fantastico y ricamente varia 
nos potencial humano ta y cu ta 
na nos mes pa continuamente 
sigui manifesta kende realmente 
nos ta di forma coloridamente 
abundante.’ 


Riba luna di Januari 2012 di e 
calendario ta briya cu un sonrisa 
caluroso Sra. Nydia Ecury (q.e.p.d), 
kende a ricibi tres condecoracion 
Real pa su aporte cultural den 
Reino Hulandes como escritora, 
poeta y comediante. New India 
Assurance y famia di sra. Ecury a 
ofrece e SoulPainting di Sra. Ecury 
como donacion na Cas di Cultura pa 
su presencia den e teatro di Aruba 
por ta un inspiracion pa un y tur cu 
por bolbe topa cu Sra. Ecury eynan 
y ricibi e energia di su texto: ‘Den 
cunuco di bo mente rosa rabia, 
planta pas’. E calendario colorido 
ta decora muraya di tur oficina na 
Cas di Aruba. 


Entrega Personality Calendar 
na minister Abath 


Como recuerdo di su bishita sr. 
Abath a regala Pader Bouwman 
un calendar ‘Imagine Aruba 2012 
di Aruba Birdlife Conservation’. E 
bishita di Pader Bouwman na Cas 
di Aruba tabata inespera. Como 
cu estudiante Jeremio Maduro 
mester tabata na Cas di Aruba 
y cu e ta bin for di Groningen, 
ela pidi Pader Bouwman si e por 
hospeda un anochi na e convento 
na Voorschoten, cu ta cerca di Den 
Haag. Asina Pader Bouwman ta 
conta cu – desde cu e ta biba na 
Hulanda – nunca ela bishita Cas 
di Aruba, y a dicidi di compaya 
Jeremio na Den Haag. 


Pader Bouwman (82) a yega na 
1963 pa prome biaha Aruba. 
Prome cu esaki ela biba dos aña 
na Curaçao. Durante e periodo aki 
na Aruba ela traha na parochia di 
Playa pa cuater aña. Despues ela 
bai traha na Boneiro, pa despues 
e regresa Aruba na 1977. E biaha 
aki ela traha y biba na Aruba 
durante un periodo constante te 
cu 2008, e aña cu Pader Bouwman 
a bin bek Hulanda. Durante di su 
di dos periodo como pastor na 
Aruba, Pader Bouwman a sirbi 
na e parochia di Brazil pa ocho 
aña. Den e periodo aki ela duna 
Santo Sacrificio di Misa tambe na 
iglesianan Sagrado Curazon na 
Savaneta y Santa Theresita na San 
Nicolas. 


Despues di parochil di Brazil, 
Pader Bouwman a bai na 1985 na 
parochia di Playa. Akinan ela traha 
cinco aña y sigiuentemente e bai 


sirbi e parochia di Dakota. Na 
aña 1999 – cu su setenta aña – 
Pader Bouwman mester a baha cu 
pensioen y ela bai traha na Centro 
Pastoral na Santa Cruz. Centro 
Pastoral ta duna curso na scolnan y 
preparacion pa matrimonio. Pader 
Bouwman a bisa cu e programa pa 
scolnan ta basa ariba formacion; e 
nificacion di religion y e razon di 
nos existencia como ser humano 
na e mundo aki. Tambe e centro ta 
duna cursonan di bijbel y liturgia. 
E Centro Pastoral, segun Pader 
Bouwman a lanta despues cu 
tur e surnan a bai cu pensioen y 
e convento a keda bashi. Asina a 
comberti e convento den un centro 
pastoral. 


Pader Bouwman ta conta cu ela biba 
47 aña den Caribe, di cual 35 aña 
na Aruba. ‘Asina cu mi a cuminsa 
traha na Curaçao mi a cuminsa na 
siña Papiamento. Mi a haya les di 
un juffrouw di scol y den tres luna 
mi a siña domina Papiamento’, 
asina Pader Bouwman ta conta. 
Desde 2008 cu Pader Bouwman 
ta bibando na Hulanda, te ainda 
e ta duna Santo Sacrificio di 
Misa na Papiamento na diferente 
cuidadnan rond Hulanda. Dor cu 
Pader Bouwman ta pertenece na 
e Ordo di Dominicano, e por a 
haya lugar di biba na e convento 
di surnan di Voorschoten. Akinan 
tambe tin surnan ta biba cu a yega 
di traha na Aruba, manera zuster 
Justine cu a traha na Mater Dei 
Huishoudschool. 


Pader Bouwman 
a bishita Cas di Aruba 


Minister Plenipotenciario sr. Edwin Abath a ricibi for di man di sra. 
Caresse Isings un ehemplar di e ‘Personality Calender’ di e compania di 
aseguro Arubano New India Assurance. E calendario aki, cu ta existi ya 
caba pa diescuater aña, un biaha mas ta diesdos hende di Aruba ta ricibi 
honra special pa e aporte cu cada uno di nan na su manera ta duna na 
desaroyo progresivo di pais Aruba. 


Cas di Aruba a ricibi bishita di Pader Bouwman. Minister Plenipotenciario 
sr. Edwin Abath a ricibi Pader Bouwman, y a bisa di ta contento cu bishita 
di Pader Bouwman, kende a traha pa hopi aña como pastor na Aruba. 

Bunita celebracion pa 
Jules de Palm cu su 90 aña di bida 

Sr. Toppenberg a disculpa Minister 
Plenipotenciario sr. Edwin Abath 
di no por tabata presente pa motibo 
di reunionnan na Bruselas. Sr. 
Toppenberg den nomber di e 
mandatario a hiba palabra. Den 
su discurso sr. Abath ta menciona 
cu aunke cu sr. De Palm a nace na 
Curaçao, ela residencia hopi tempo 
na Aruba y por keda considera 
como Arubiano. ‘Na edad di binti 
aña, net cu ela caba di gradua como 
maestro di scol basico, sr. De Palm 
a wordo traslada pa Aruba. 
Den e periodo di 1942 te 1948 sr. 
De Palm a traha como maestro 
na Bernardschool na San Nicolas. 
Aki ela conkista e curasonnan di 


e habitantenan di San Nicolas. 
En particular esunnan di e 
habitantenan di e tempo ey 
‘Village’.’ 
‘Tambe ta den e tempo aki sr. De 
Palm a cera amistad di bida cu 
sr. Cornelius Albert Eman, mihor 
conoci como Shon A. Shon A ta 
yiu de sr. Henny Eman, e lider di 
Arubaanse Volkspartij, AVP. Nos 
actual minister-presidente, sr. 
Mike Eman ta e yiu di mas chikito 
di Shon A.’, segun palabranan di 
sr. Abath. 


E mandatario a bisa cu e di dos 
periodo cu sr. De Palm a traha y 
biba na Aruba ta na aña escolar 
1954-1955 unda ela wordo contracta 
for di Hulanda pa bin duna les den 
e vak Hulandes na Maria College. 
Un scol catolico di mucha muhe 
cu tabata wordo dirigi pa surnan. 


‘Na cabes tabata e directora 
streng, zuster Dorothea. Bao di e 
alumnonan mihor conoci como 
zuster Dòdò. 


Ta den e periodo aki e nomber di 
meneer De Palm a crece bao di 
e mosanan na Aruba. Esey a bin 
pasobra sr. De Palm, como docente 
a tribi di critica un decision di 
zuster Dorothea y a sali na defensa 
di e interesnan di e mosanan di 
Maria 
College. 
Anteriormente 
algo asina nunca a yega di pasa! E 
actuacion di sr. De Palm a pone cu 
e mucha muhenan a cer’e den nan 
curason.’ 


Finalmente sr. Toppenberg den 
nomber di Minister Plenipoten- 
ciario a felicita sr. Jules de Palm 
den nomber di Gobierno di Aruba 
y a gradici sr. De Palm cordialmente 
pa tur cos cu ela haci pa Aruba. 


Sr. Jules de Palm ta conoci pa su 
buki ‘De Fraters van Tilburg’ y 
bou di su redaccion e publicacion 
di ‘De Encyclopedie van de 
Nederlandse Antillen’. Tambe ela 
scirbi ‘Antiya verhalen’ cua a keda 
publica pa Cas Editorial Bezige 
Bij na 1981. For di buki ey sr. 
Toppenberg a lesa e storia tocante 
Socotoro, e bario di unda sr. Abath 
ta procediente y a pasa un gran 
parti di su hubentud. 


Pintura cu Shoco pa Cas di Aruba 


Na Cas di Aruba a tuma lugar un ceremonia chiquito na ocacion di bishita 
di e hoben artista Arubiano Armando Goedgedrag. Den Sala Betico Minister 
Plenipotenciario sr. Edwin Abath den presencia di henter personal di Cas 
di Aruba a bisa di ta contento y complaci di por ricibi Armando na Cas di 
Aruba. Esaki a sosode despues di un combersacion cu sr. Greg Peterson di e 
Fundacion Aruba Birdlife Conservation ariba e atencion y amor di Armando 
pa cu naturalesa di Aruba y pa conservacion di esaki. 
Sr. Abath a bisa na e ocacion aki cu Aruba ta un isla chiquito cu un 
naturaleza unico, pero tambe fragil. ‘Ta pesey nos mester conserv’e y apoya 
initiativanan manera esun di fundacion Aruba Birdlife Conservation cu ta 
bringando pa haci nos shoco e parha nacional. Esaki no como un meta ariba 
su mes, pero un vehiculo pa yama atencion y concientiza nos hendenan 
y bishitantenan di e importancia pa conserva nos naturaleza’. Despues 
Armando Goedgedrag a haci entega oficial di su cuadra, pinta segun e 
tecnologia di ‘speed painting’ cu ta ilustra dos shoco na minister Abath 
conhuntamente cu director interino di Cas di Aruba sra. mr. Shandra John. 
Minister Abath a gradici Armando pa e bunita cuadra aki y a sigur’e cu esaki 
lo haya un lugar especial na Cas di Aruba, unda tur bishitante por admira 
e obra di arte aki. 


Rondona pa hopi di su amistadnan aki na Hulanda e conocido escritor di 
Curaçao sr. Jules de Palm a celebra su 90 aña di bida. Esaki a tuma lugar 
na Centro di Cuido Bosch en Duin na Scheveningen. 
E celebracion aki tabata un initiativa de sr. Alwin Toppenberg y a consisti di 
declamacion di poesia, contamento di anekdota y tocamento di piano. 


Festival di Gospel 


Minister Plenipotenciario sr. Edwin Abath a ricibi bishita di sra. Jessica 
Malmberg y sr. Carlos Guiamo di Genesis Gospel Choir. Meta di e bishita ta 
pa informa e mandatario di nan plan pa tene un Gospel Song Festival ariba 
26 di Mei 2012. Esaki lo tuma lugar na De Boskant na Den Haag. 
Presidente di Genesis Gospel Choir sra. Malmberg a bisa cu e 
preparacionnan ta den full swing. Esaki ta prome biaha cu ta organisa un 
festival asina y e cantidad di participante a keda stipula na maximo diez 
coro. ‘Cu organisacion di e festival aki nos ta purba na recauda fondo pa 
saca nos prome cd ariba mercado. Tambe atrabes di e evento aki nos ta 
purba na haya mas publicidad pa nos coro aki na Hulanda y asina tambe 
nos por haya mas miembro,’ asina sra. Malberg a bisa. 

